Louis L'Amour

Louis Dearborn L'Amour (pseudonymy: Jim Mayo, Tex Burns) (* 22. marec 1908, Jamestown, Severná Dakota, USA – † 10. jún 1988, Los Angeles, Kalifornia) bol americký spisovateľ. Medzi jeho dielami nájdeme hlavne westernové novely, ale taktiež písal aj historické beletrie, sci-fi, literatúru faktu, rovnako ako diela z poézie a krátke poviedky. Veľa z jeho diel, ktoré sú stále populárne, boli aj sfilmované. V čase jeho smrti bolo viac ako 100 jeho diel pripravených na vytlačenie a bol považovaný za jedného z najpopulárnejších spisovateľov sveta.

 Životopis 
 Rodisko, rodičia a životné pomery 
Louis sa narodil v Jamestowne v Severnej Dakote ako najmladší zo siedmich súrodencov. Jeho otec – Francúz Dr Louis Charles pracoval v rôznych zamestnaniach (od predajcu poľnohospodárskych strojov, veterinára, učiteľa až po šéfa polície) a jeho mama – Írka Emily Dearborn LaMoore bola učiteľka a skladala básne. Hoci oblasť okolo Jamestownu bola prevažne zameraná na poľnohospodárstvo, kovboji a dobytok často cestoval cez Jamestown na ceste do alebo z ranča v Montane a na trhoch na východe.

 Záujmy a prvá práca 
L'Amour sa už ako malý hral na "Kovbojov a indiánov" v rodinnej stajni, ktorá slúžila ako veterinárna nemocnica jeho otca, a trávil veľa jeho voľného času v miestnej knižnici čítaním zbierok od Lowela, Emersona a ďalších. Od 15 rokov začal boxovať, pomáhal v cirkuse a kvôli sérii krachov ekonomiky v hornej oblasti Midwest sa jeho rodina v roku 1923 presťahovala na juh.

Počas nasledujúcich 8 rokov pracoval v baniach a na pílach v Arizone, Kalifornii a Nevade, kde sa stretol s najrôznejšími ľuďmi, ktorí sa neskôr stali vzorom pre postavy v jeho dielach. Po čase sa rozhodol ako profesionálny boxer a námorník precestoval Čínu, Afriku, Ďaleký východ a Áziu.

 Tvorba 
Po návrate do USA sa v roku 1930 presťahovali do Oklahomy kde začal publikovať svoje prvé básne. Začal pracovať ako knižný recenzent, ale všetky jeho knihy boli zamietnuté. V roku 1939 vyšla jeho prvá kniha – zbierka básní „Smoke From This Altar “. Počas 2. svetovej vojny slúžil vo Francúzsku a Nemecku.

Po vojne sa v roku 1946 usadil v Los Angeles a začal písať príbehy pre miestne noviny, kde používal zážitky zo svojich ciest. V rokoch 1950 – 1960 zažíva svoje najlepšie obdobie, v tomto čase vydal aj svoj prvý román v origináli  „Westward The Tide“ a tiež získava aj prvé ocenenie – Zlatú medailu Kongresu za román Hondo.DatabazeKnih.cz (online)

Na konci tohto obdobia začal pracovať nad jednou z jeho najslávnejších sérii románov o rodine Sackettovcov (The Sacketts), kde písal príbehy o Williamovi Tell Sackettovi a jeho blízkych príbuzných, ku ktorým neskôr pripojil aj ďalšie rodiny, v ktorých opisuje 4 storočia severoamerickej histórie.

 The Sacketts 
(poradie podľa deja, nie poradie v akom boli knihy napísané; roky sú vydania originálu)

 Sackettova zem (1974)- ISBN 80-220-1047-2
 Vzdialené modré hory – ISBN 80-85609-11-8
 Na bojovom chodníku (1980) – ISBN 80-85609-14-2
 Jubal Sackett (môžeme nájsť aj ako "Veľká rieka na západe") (1985) – ISBN 80-85609-15-0
 Cesta do Tennessee – ISBN 80-85609-16-9
 Muži zákona – ISBN 80-85609-17-7
 Za zlatom (1961) – ISBN 80-220-1189-4
 Lando (nájdeme aj ako "Poklad v zálive") – ISBN 80-85609-47-9
 Cez púšť do Kalifornie – ISBN 80-85609-48-7
 Zakliaty kaňon – ISBN 80-22012-60-2
 Galloway (1970) – ISBN 80-85609-51-7
 V pevnosti Apačov (1991) – ISBN 80-85609-50-9
 Denník starého Sacketta (1972) – ISBN 80-7197-000-X
 Sám v horách (1980) – ISBN 80-7197-001-8
 Na temných chodníkoch – ISBN 80-7197-002-6
 Sackettova pomsta (1971) – ISBN 80-220-1353-6
 Muži na Obzore – ISBN 80-7197-115-4

 Smrť  
náhľad|Hrob L'Amoura
L'Amour zomrel na rakovinu pľúc 10. júna 1988 v Los Angeles a bol pochovaný v Forest Lawn Memorial Park Cemetery v Glendale v Kalifornii. V dobe jeho smrti sa odhadovalo, že celkovo vydal 101 románov, cez 250 poviedok a veľa ďalších jeho nepublikovaných diel, ktoré sa jeho rodina rozhodla ďalej prekladať a publikovať. Od roku 1970 boli jeho spisy preložené do viac ako 10 jazykov.

 Referencie 

 Literatúra 
 Louis L'Amour. The Sackett Brand. Bantman Books, New York 1971
 Louis L'Amour. The Warior's Path. Bantman Books, New York 1988
 Louis L'Amour. Jubal Sackett. Batman Books, New York 1985

 Externé odkazy 
 http://www.databazeknih.cz/autori/louis-l-amour-6837
 http://www.louislamour.com/

Kategória:Spisovatelia USA